ΓΡΑΠΤΗ ΕΡΩΤΗΣΗ E-0001/00

υποβολή: Brigitte Langenhagen (PPE-DE) προς την Επιτροπή

(19 Ιανουαρίου 2000)

Θέμα: Υλοποίηση της πρόσβασης σε δίκτυο σύμφωνα με την οδηγία ΕΕ 96/92/ΕΚ της 19ης Δεκεμβρίου 1996, όροι διέλευσης ρεύματος για ανεξάρτητους εμπόρους ρεύματος

Επί του παρόντος εξετάζονται στη Γερμανία οι όροι πρόσβασης σε δίκτυο σε ότι αφορά το συμβατό τους με τους κανόνες της ενιαίας αγοράς.

1. Θα επιτευχθεί ο στόχος της οδηγίας 96/92/ΕΚ(1), δηλαδή η ανευ διακρίσεων πρόσβαση στο δίκτυο, με τις συμφωνίες μεταξύ γερμανικών εταιριών ηλεκτρισμού και ομάδων συμφερόντων για αποζημιώσεις που αφορούν τη διέλευση του ρεύματος;

2. Ποιες αποζημιώσεις θεωρούνται σε ευρωπαϊκό επίπεδο ως συμβατές;

3. Πως ελέγχει η Επιτροπή τις πραγματικές δομές των δαπανών των χρηστών του δικτύου, μέσω π.χ. της επιβολήςποχρεώσεως για διαφάνεια;

4. Δεν συμφωνεί η Επιτροπή ότι ένα αδικαιολόγηταψηλό επίπεδο αποζημιώσεως παρέχει δυνατότητες για διατομεακές επιδοτήσεις και μετακύλιση των δαπανών σε ολοκληρωμένες επιχειρήσεις ηλεκτρισμού, πράγμα το οποίο οδηγεί τελικά σε στρεβλώσεις του ανταγωνισμού;

5. Δεν συμφωνεί με την άποψη ότι από μακρού λειτουργούσες εταιρίες προμήθειας ενέργειας μπορούν, μέσω του ύψους της αποζημιώσεως, να εκμεταλλευθούν το φυσικό μονοπώλιό τους προκειμένου να αποκλείσουν νέους ανταγωνιστές;

6. Τί προτίθεται να πράξει η Επιτροπή για να εξασφαλίσει οτι νέοι φορείς παροχής ηλεκτρικού ρεύματος θα έχουν ελεύθερη και διαφανή πρόσβαση στην αγορά;

(1) ΕΕ L 27 της 30.1.1997, σελ. 20.

Απάντηση της κας de Palacio εξ ονόματος της Επιτροπής

(1 Μαρτίου 2000)

1. Η Επιτροπή προέβη σε μια πρώτη ανάλυση του Verbaendevereinbarung (VV) στο οποίο αναφέρεται το Αξιότιμο Μέλος του Κοινοβουλίου. Το αρμόδιο για τον ανταγωνισμό Μέλος της Επιτροπής απευθύνθηκε γραπτώς στις γερμανικές ενώσεις, αναφερόμενος στα ευρήματα. Η επιστολή περιλαμβάνει στοιχεία, ιδίως όσον αφορά την ενδεχόμενη διάκριση που προκύπτει και η οποία θέτει σοβαρά προβλήματα συμβατότητας με τους περί ανταγωνισμού κανόνες της Συνθήκης ΕΚ. Ο Γενικός Διευθυντής για την ενέργεια και τις μεταφορές απευθύνθηκε γραπτώς στις γερμανικές αρχές, αναφερόμενος στην ενδεχόμενη μη συμμόρφωση ορισμένων πτυχών της VV με τη οδηγία 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρισμού.

2. Στο πλαίσιο του Κανονιστικού Φόρουμ της Φλωρεντίας, όπου εκπροσωπούνται τα κράτη μέλη, οι νομοθέτες, οι ευρωπαϊκές επιχειρήσεις συστημάτων μεταφοράς, οι καταναλωτές και η βιομηχανία, επετεύχθη συμφωνία βάσει της οποίας τα τέλη μεταφοράς που εξασφαλίζουν πρόσβαση στο διασυνδεδεμένο κοινοτικό δίκτυο θα είναι ανεξάρτητα από τις εμπορικές συναλλαγές στις οποίες ενδέχεται να συμμετέχουν οι χρήστες του δικτύου. Ως εκ τούτου, τα εν λόγω τέλη δεν θα πρέπει να στηρίζονται σε μεμονωμένες συναλλαγές, αλλά στονπολογισμό της πραγματικής χρήσης του δικτύου, στις καθαρές δικτυακές ροές.

3. Η οδηγία 96/92/ΕΚποχρεώνει τις επιχειρήσεις συστημάτων μεταφοράς, είτε να δημοσιεύουν τα τιμολόγια για την πρόσβαση στο δίκτυο, όπουπάρχει πρόσβαση τρίτων μερών διεπόμενη από κανονιστικές ρυθμίσεις, είτε να δημοσιεύουν ενδεικτικά τιμολόγια για τη χρήση του δικτύου σε περιπτώσεις συμφωνημένης πρόσβασης τρίτων μερών.

4. Η Επιτροπή συμφωνεί με το Αξιότιμο Μέλος του Κοινοβουλίου και επιμένει στον αμερόληπτο χαρακτήρα των τελών. Βάσει του άρθρου 7 παράγραφος 5 της οδηγίας, οι επιχειρήσεις συστημάτων μεταφοράς δεν δύνανται να εισάγουν διακρίσεις μεταξύ χρηστών του δικτύου, ιδίωςπέρ των μετόχων τους ή των θυγατρικών τους.

5. Η Επιτροπή συμφωνεί και επεσήμανε, στις αποσταλείσες επιστολές, τον εν προκειμένω κίνδυνο κατάχρησης δεσπόζουσας θέσης εκ μέρους των γερμανικών επιχειρήσεων ηλεκτρισμού.

6. Όπως προαναφέρθηκε στο σημείο 1, η Επιτροπή εξέθεσε τις επιφυλάξεις της για τη συμβατότητα ορισμένων πτυχών του Verbaendevereinbarung με την οδηγία για τον ηλεκτρισμό, καθώς και για τη συμβατότητα με τους περί ανταγωνισμού κανόνες της Συνθήκης ΕΚ. Είναι σαφές ότι το VV πρέπει να εξασφαλίζει μια ελεύθερη και διαφανή πρόσβαση στην αγορά για όλους τους συντελεστές.